b'\n_START_ARTICLE_\nPikareskni roman\n_START_PARAGRAPH_\nPikareskni roman je literarna podzvrst romana v prozi. \xc5\xa0e posebej je zna\xc4\x8dilen za \xc5\xa0panijo, \xc4\x8deprav se je raz\xc5\xa1iril tudi drugod po Evropi. Pojavi se v obdobju med Renesanso in Barokom, v \xc4\x8dasu \xc5\xa0panskega zlatega veka, svoj vrhunec pa dose\xc5\xbee v prvi tretjini 17. stoletja.\n_START_SECTION_\nUvod\n_START_PARAGRAPH_\nPikareskni roman je nastal kot kritika ne le institucij Imperialne \xc5\xa0panije, ampak tudi idealiziranih pripovedi iz \xc4\x8dasa renesanse kot so epi, vite\xc5\xa1ki romani, sentimentalni romani, idili\xc4\x8dne povesti. Gre za tako imenovane\xc2\xa0\xc2\xbbantiromane\xc2\xab\xc2\xa0z antiherojskim zna\xc4\x8dajem, kar je bila slika takratnega \xc4\x8dasa: ambicije obubo\xc5\xbeanih plemi\xc4\x8dev, nesre\xc4\x8dni razdedinjenci, neiskreni verniki in marginalni spreobrnjenci. Vsi ti so se zoperstavili vitezom in obogatelim me\xc5\xa1\xc4\x8danom, ki so \xc5\xbeiveli v svojem svetu._NEWLINE_V \xc5\xa0paniji je zvrst imela \xc5\xa1e pridih moralne, dru\xc5\xbebene in religiozne konotacije vsakdanjega kontrasta med dvema plastema dru\xc5\xbebe, aristokracijo in slu\xc5\xbein\xc4\x8dadjo. Skozi 16. stoletje se pri\xc4\x8dne degradirati plemstvo in Don Kihot je eden izmed primerov tega fenomena v \xc5\xa1panski literaturi, ki se tudi odseva v dramski podvrsti \xe2\x80\x93 entrem\xc3\xa9su. Poni\xc5\xbeen potepuh, lenuh ali prevarant je antivitez, ki se pre\xc5\xbeivlja samo s prevarami in zvija\xc4\x8dami, vzpon po dru\xc5\xbebeni lestvici pa je le iluzija. La vida de Lazarillo de Tormes (1554) je za\xc4\x8detek kritike takrat dominantnih vrednot \xc4\x8dasti in hinav\xc5\xa1\xc4\x8dine, ki so bili ukoreninjene v videzih, kar dose\xc5\xbee vrhunec s Primera parte de Guzm\xc3\xa1n de Alfarache (1599).\n_START_SECTION_\nRazvoj \xc5\xbeanra v drugih literaturah\n_START_PARAGRAPH_\n\xc5\xa0panski pikareskni roman je zelo vplival na evropsko pripovedni\xc5\xa1tvo tistega \xc4\x8dasa. Na za\xc4\x8detku so se pojavile imitacije del kot \xc5\xbdivljenje Jacka Wiltona (1594) angle\xc5\xbea Thomasa Nashe (1567\xe2\x80\x931601) in Komi\xc4\x8den roman (1651\xe2\x80\x931657) francoza Paul Scarron; Kasneje so sledila originalna dela kot so: el Mirandor (1695) Nikolaasa Heinsius el Joven; Zgode in nezgode znamenite Moll Flanders (1722) Daniela Defoe, in Tom Jones (1749) Henryja Fieldinga._NEWLINE_V Nem\xc4\x8diji je eno glavnih del Simplicius Simplicissimus (1669) izpod peresa Hansa Jakoba Christoffela von Grimmelshausena, ki je napisal \xc5\xa1e druga dela istega \xc5\xbeanra, med njimi pa najbolj izstopa La p\xc3\xadcara Coraje (1670), "feministi\xc4\x8dni" pikareskni roman._NEWLINE_V Franciji se za za\xc4\x8detnika \xc5\xbeanra smatra Charlesa Sorela z delom La Vraye Histoire Comique de Francion (1622-41). Pomembno delo je tudi Las aventuras de Gil Blas de Santillana (1715\xe2\x80\x931735), pisatelja Alaina Ren\xc3\xa9 Lesageja._NEWLINE_V Rusijo pikareskni roman vstopi z anonimnim delom Historia de Frol Skobeyev, njegova zgodba pa se odvija v \xc4\x8dasu vladanja Petra Velikega (1682\xe2\x80\x931725). Pozneje \xc5\xbeanr pomembno zaznamuje tudi Matvej Komarov in njegovo delo Avtenti\xc4\x8dna in detalnja zgodba dveh potepuhov: prvi je Rus, lopov slave, drugi pa je francoski potepuh Cartouche (1779).\n_START_SECTION_\nLa vida de Lazarillo de Tormes\n_START_PARAGRAPH_\nDelo se smatra za prvi primer pikaresknega romana. Objavljeno je bilo leta 1554 v Burgosu, \xc5\xa1e v \xc4\x8dasu vladavine Karla V. Je prvi primer modernega romana in hkrati ostra kriti\xc4\x8dna analiza \xc5\xa1panske dru\xc5\xbebe, predvsem socialnih neenakosti. Gre za anonimno delo, njegov avtor ni znan, je pa najverjetneje to delo kak\xc5\xa1nega erazmista. Zaradi o\xc4\x8ditne kritike duhov\xc5\xa1\xc4\x8dine je bilo delo leta 1559 prepovedano, cenzurirano in nato znova objavljeno 1573._NEWLINE_Nekateri kritiki sicer menijo, da je Lazarillo de Tormes le predhodnik tega \xc5\xbeanra, ki bi se naj zares za\xc4\x8del \xc5\xa1ele z Guzm\xc3\xa1n de Alfarache (1599-1604). V tem delu je namre\xc4\x8d definiran "potepuh" (\xc5\xa1pansko p\xc3\xadcaro).'